rejauldu/bengali-wikipedia huggingface dataset:
মুন্সীগঞ্জ জেলা ইনডোর স্টেডিয়াম ২০২১ সালে প্রতিষ্ঠিত বাংলাদেশের একটি জেলা পর্যায়ের ইনডোর খেলাধুলা ও প্রশিক্ষণ আয়োজনের স্টেডিয়াম। এটি মুন্সীগঞ্জ জেলায় মুন্সীগঞ্জ পৌরসভার মাঠপাড়া এলাকায় সার্কিট হাউজ ও মুন্সীগঞ্জ জেলা সুইমিংপুলের মাঝে অবস্থিত। এটি সাধারণত জেলার ব্যাডমিন্টন, বাস্কেটবল, টেবিল টেনিস খেলার জন্য নির্মিত ভেন্যু। বাংলাদেশের বেশিরভাগ স্টেডিয়ামের মতই এটিও জাতীয় ক্রীড়া পরিষদের নিয়ন্ত্রণাধীন ক্রীড়া স্থাপনা ও স্থানীয় মুন্সীগঞ্জ জেলা ক্রীড়া সংস্থার তত্ত্বাবধানে রয়েছে।   ইতিহাস  ২০১৮-১৯ অর্থবছরে বাংলাদেশের  যুব ও ক্রীড়া মন্ত্রণালয় মুন্সীগঞ্জে ইনডোর স্টেডিয়াম নির্মাণ, সুইমিংপুলের ছাউনি ও গ্যালারী নির্মাণ, টেনিস কমপ্লেক্স নির্মাণ ও মুন্সীগঞ্জ স্টেডিয়াম উন্নয়নে ২০ কোটি ৩৩ লাখ টাকার পরিকল্পনা করেছিল। ২০১৮ সালের মার্চ-এপ্রিলে জাতীয় ক্রীড়া পরিষদের উদ্যোগে মুন্সীগঞ্জ জেলা সুইমিংপুল সংস্কারসহ শহরের মাঠপাড়ায় ক্রীড়াস্থাপনাটির নির্মাণ শুরু হয়, ২০১৯ সালের ডিসেম্বরে এটির নির্মাণকাজ শেষ হয়। ২০২১ সালের ১৭ ফেব্রুয়ারি স্টেডিয়ামটি উদ্বোধন ও  ব্যবহারের জন্য উন্মুক্ত করা হয়, একই সাথে জেলা ক্রীড়া সংস্থার কাছে দেখভালের জন্য হস্তান্তর করা হয়। সুইমিংপুল সংস্কারসহ সম্পূর্ণ প্রকল্পটি নির্মাণে ১১ কোটি ৮৩ লাখ টাকা ব্যয় হয়।   বিশেষত্ব  মুন্সীগঞ্জ জেলা ইনডোর স্টেডিয়াম মূলত জেলা ও আঞ্চলিক পর্যায়ের ব্যাডমিন্টন, বাস্কেটবল, টেবিল টেনিস, কারাতেসহ সকল প্রকার ইনডোর খেলা আয়োজনের উপযোগী। এছাড়াও স্টেডিয়ামে শরীর চর্চা ও গঠনের জন্য একটি ব্যায়ামাগার রয়েছে। একসাথে ৪০০ জন দর্শক বসে এখানে খেলা দেখতে পারেন।  আয়োজন উদ্বোধনের দিনে মুজিববর্ষ ব্যাডমিন্টন প্রতিযোগিতা ছিল স্টেডিয়ামটিকে আয়োজিত প্রথম কোন ক্রীড়ানুষ্ঠান।   তথ্যসূত্র   বিষয়শ্রেণী:মুন্সীগঞ্জ জেলা বিষয়শ্রেণী:২০২১-এ বাংলাদেশে প্রতিষ্ঠিত বিষয়শ্রেণী:বাংলাদেশের ইনডোর স্টেডিয়াম বিষয়শ্রেণী:মুন্সীগঞ্জের ক্রীড়া অনুষ্ঠানস্থল
কাজী ইউনুস আহমেদ (জন্ম: ২ জানুয়ারি ১৯৮০) হলেন একজন বাংলাদেশী কাবাডি খেলোয়াড় যিনি ২০০৬ সালে কাতার এর দোহায় অনুষ্ঠিতব্য ১৫ তম এশিয়ান গেমস-এ ব্রোঞ্জ পদক বিজয়ী দলের অংশ ছিলেন।   তথ্যসূত্র    বহিঃসংযোগ    পুরুষদের কাবাডি ব্রোঞ্জ   বিষয়শ্রেণী:১৯৮০-এ জন্ম বিষয়শ্রেণী:জীবিত ব্যক্তি বিষয়শ্রেণী:বাংলাদেশী কাবাডি খেলোয়াড় বিষয়শ্রেণী:২০০৬ এশিয়ান গেমসের পদক বিজয়ী বিষয়শ্রেণী:এশিয়ান গেমসে কাবাডিতে পদক বিজয়ী
রাধাবল্লভপুর ভারতের পশ্চিমবঙ্গের দক্ষিণ ২৪ পরগণা জেলার বারুইপুর মহকুমার জয়নগর ২ সমষ্টি উন্নয়ন ব্লকে অবস্থিত জয়নগর পুলিশ স্টেশনের একটি অধিক্ষেত্র।   ভূগোল  রাধাবল্লভপুরের অবস্থান । এটির গড় উচ্চতা ।   জনমিতি  ২০১১ সালের জনগণনা অনুযায়ী, রাধাবল্লভপুরের মোট জনসংখ্যা ১৪,৮৮৪।   পরিবহন  কিছু স্থানীয় রাস্তা রাধাবল্লভপুর ও জয়নগর-জামতলা রোডকে সংযুক্ত করে।Google maps  জয়নগর মজিলপুর রেলওয়ে স্টেশন নিকটেই অবস্থিত।   স্বাস্থ্যসেবা  নিমপীঠে ৩০ শয্যাবিশিষ্ট শ্রী রামকৃষ্ণ গ্রাম্য হাসপাতাল রয়েছে যা জয়নগর ২ সমষ্টি উন্নয়ন ব্লকের সর্ববৃহৎ সরকারি মেডিকেল হাসপাতাল।   তথ্যসূত্র    বহিঃসংযোগ   বিষয়শ্রেণী:পশ্চিমবঙ্গের গ্রাম বিষয়শ্রেণী:দক্ষিণ চব্বিশ পরগনা জেলার গ্রাম বিষয়শ্রেণী:জয়নগর মজিলপুরের পাড়া
মালাউই ফুটবল অ্যাসোসিয়েশন (; এছাড়াও সংক্ষেপে এফএএম নামে পরিচিত) হচ্ছে মালাউইয়ের ফুটবলের সর্বোচ্চ নিয়ন্ত্রক সংস্থা। এই সংস্থাটি ১৯৬৬ সালে প্রতিষ্ঠিত হয়েছে। এটি প্রতিষ্ঠার ২ বছর পর ফুটবলের সর্বোচ্চ সংস্থা ফিফার সদস্যপদ লাভ করে, এর পাশাপাশি প্রতিষ্ঠার ৮ বছর পর ১৯৭৪ সালে সংস্থাটি তাদের আঞ্চলিক সংস্থা ক্যাফের সদস্যপদ লাভ করে। এই সংস্থার সদর দপ্তর মালাউইয়ের রাজধানী লিলোঙ্গুইয়ে অবস্থিত।  এই সংস্থাটি মালাউইয়ের পুরুষ, নারী এবং অনূর্ধ্ব-২৩ দলের পাশাপাশি ঘরোয়া ফুটবলে মালাউই সুপার লীগ এবং এফআইএসডি চ্যালেঞ্জ কাপের মতো প্রতিযোগিতার সকল কার্যক্রম পরিচালনা করে। বর্তমানে মালাউই ফুটবল অ্যাসোসিয়েশনের সভাপতির দায়িত্ব পালন করছেন ওয়াল্টার এনইয়ামিয়ান্দু এবং সাধারণ সম্পাদকের দায়িত্ব পালন করছেন আলফ্রেদ গুন্ডা।  কর্মকর্তা   অবস্থান  নাম সভাপতি  ওয়াল্টার এনইয়ামিয়ান্দু সহ-সভাপতি  জাব্বার আলিদে জেমস এমওয়েন্দা সাধারণ সম্পাদক  আলফ্রেদ গুন্ডা কোষাধ্যক্ষ  ক্রিস্টোফার এমদোলো গণমাধ্যম এবং যোগাযোগ পরিচালক  গোমেজ্জানি জাকাজাকা প্রযুক্তিগত পরিচালক  জন কাপুতা ফুটসাল সমন্বয়কারী  পিকায়ো এনগালামিলা জাতীয় দলের কোচ (পুরুষ)  মেকে এমওয়াসে জাতীয় দলের কোচ (নারী)  ম্যাকনার্বার্ট কাজুওয়া রেফারি সমন্বয়কারী  ম্যাক্সওয়েল এমটোঙ্গা  তথ্যসূত্র  বহিঃসংযোগ     ফিফা-এ মালাউই ফুটবল অ্যাসোসিয়েশন    ক্যাফ-এ মালাউই ফুটবল অ্যাসোসিয়েশন   বিষয়শ্রেণী:মালাউই ফুটবল অ্যাসোসিয়েশন বিষয়শ্রেণী:১৯৬৬-এ মালাউই-এ প্রতিষ্ঠিত বিষয়শ্রেণী:১৯৬৬-এ প্রতিষ্ঠিত ক্রীড়া সংস্থা বিষয়শ্রেণী:মালাউইয়ের ক্রীড়া নিয়ন্ত্রণ সংস্থা বিষয়শ্রেণী:মালাউইয়ের ফুটবল পরিচালনা পরিষদ বিষয়শ্রেণী:ক্যাফের সদস্য
স্যার জন হলব্রুক অসবর্ন (১৪ ডিসেম্বর ১৯২২ - ২ ডিসেম্বর ২০১৫)  একজন ব্রিটিশ রক্ষণশীল রাজনীতিবিদ ছিলেন।  অসবর্ন কেমব্রিজের রাগবি স্কুল এবং ট্রিনিটি হলে শিক্ষিত হন। তিনি আরভিন প্যাটনিকের আগে ১৯৫৯ থেকে ১৯৮৭ সাল পর্যন্ত শেফিল্ড হালামের সংসদ সদস্য ছিলেন। স্যার জন ১৯৭৫ থেকে ১৯৭৯ সাল পর্যন্ত ইউরোপীয় পার্লামেন্টের সদস্য ছিলেন। তিনি ১৯৮৩ সালে জন্মদিনের সম্মানে নাইট উপাধি লাভ করেন।    ২০১২ সালে দ্য হিস্ট্রি অফ পার্লামেন্টের মৌখিক ইতিহাস প্রকল্পের অংশ হিসেবে অসবর্নের সাক্ষাৎকার নেওয়া হয়েছিল।   তথ্যসূত্র   বিষয়শ্রেণী:যুক্তরাজ্যের ইউরোপীয় সংসদ সদস্য ১৯৭৩-১৯৭৯ বিষয়শ্রেণী:রক্ষণশীল দল (যুক্তরাজ্য) এর ইউরোপীয় সংসদ সদস্য বিষয়শ্রেণী:যুক্তরাজ্যের সংসদ সদস্য ১৯৮৩-১৯৮৭ বিষয়শ্রেণী:যুক্তরাজ্যের সংসদ সদস্য ১৯৭৯-১৯৮৩ বিষয়শ্রেণী:যুক্তরাজ্যের সংসদ সদস্য ১৯৭৪-১৯৭৯ বিষয়শ্রেণী:যুক্তরাজ্যের সংসদ সদস্য ১৯৭৪ বিষয়শ্রেণী:যুক্তরাজ্যের সংসদ সদস্য ১৯৭০-১৯৭৪ বিষয়শ্রেণী:যুক্তরাজ্যের সংসদ সদস্য ১৯৬৬-১৯৭০ বিষয়শ্রেণী:যুক্তরাজ্যের সংসদ সদস্য ১৯৬৪-১৯৬৬ বিষয়শ্রেণী:যুক্তরাজ্যের সংসদ সদস্য ১৯৫৯-১৯৬৪ বিষয়শ্রেণী:নাইটস ব্যাচেলর বিষয়শ্রেণী:ইংল্যান্ডের নির্বাচনী এলাকা থেকে রক্ষণশীল দল (যুক্তরাজ্য) এর সংসদ সদস্য বিষয়শ্রেণী:ট্রিনিটি হল, কেমব্রিজের প্রাক্তন শিক্ষার্থী বিষয়শ্রেণী:রাগবি স্কুলে শিক্ষিত ব্যক্তি বিষয়শ্রেণী:২০১৫-এ মৃত্যু বিষয়শ্রেণী:১৯২২-এ জন্ম
সৌদামিনী দেবী (১৮৪৭-১৯২০) ছিলেন একজন ভারতীয় বাঙালী লেখিকা, সঙ্গীত রচয়িতা ও অনুবাদিকা। তিনি জন্মসূত্রে সৌদামিনী ঠাকুর এবং বৈবাহিকসূত্রে সৌদামিনী গঙ্গোপাধ্যায় নামেও পরিচিত।সংসদ বাঙালি চরিতাভিধান, রবিজীবনী (১-৯ খণ্ড)। প্রশান্তকুমার পাল   সংক্ষিপ্ত জীবনী  সৌদামিনী দেবী (জন্ম: ১৮৪৭ খ্রীস্টাব্দ) ছিলেন মহর্ষি দেবেন্দ্রনাথ ঠাকুর ও সারদা দেবীর দ্বিতীয় কন্যা। Centenary Volume- Rabindranath Tagore, Sahitya Academi, New Delhi, Fourth  printing1992, ISBN 81- 7201-332-9, Genealogy, page 448 তিনি ছিলেন বেথুন স্কুলের প্রথম যুগের ছাত্রী। ঠাকুর পরিবারের অন্যান্য মহিলা সদস্যেরা তাঁকে অনুসরণ করলেও, স্বর্ণকুমারী দেবী প্রধানত বাড়িতেই লেখাপড়া শিখেছিলেন।দেবী চৌধুরানী, ইন্দিরা, স্মৃতিসম্পুত, রবীন্দ্রভবন, ভারতী।  সৌদামিনী দেবীর বিয়ে হয়েছিল নদীয়া জেলার দিগনগর গ্রামের যাদবচন্দ্র গঙ্গোপাধ্যায়ের পুত্র সারদাপ্রসাদ গঙ্গোপাধ্যায়ের সঙ্গে। ১৮৮৩ সালের ৯ ডিসেম্বর রবীন্দ্রনাথ ঠাকুর ও মৃণালিনী দেবীর বিয়ের দিন তার স্বামী সারদাপ্রসাদের শিলাইদহে মৃত্যু ঘটে। এরপর তিনি পুত্র (সত্যপ্রসাদ) ও কন্যাদের (ইরাবতী ও ইন্দুুমতী) নিয়ে ঠাকুরবাড়িতেই কাটান। অবশ্য ১৮৭৫ খ্রিষ্টাব্দে দেবেন্দ্রনাথের পত্নী সারদাদেবীর মৃত্যুর পর, বৃহৎ ঠাকুর পরিবারের তিনিই গৃহকর্তীর দায়িত্ব পালন করেছেন। ১৯২০ খ্রিষ্টাব্দে তিনি মৃত্যবরণ করেন।  রচনাবলি  সৌদামিনী দেবী কর্তৃক রচিত গ্রন্থগুলি হল: "অদ্ভুত রামায়ণ" এবং "পিতৃস্মৃতি"।  তিনি পিতা দেবেন্দ্রনাথ ঠাকুরকে নিয়ে রচনা করেন পিতৃস্মৃতি। ঠাকুরবাড়ির সাংগীতিক পরিবেশে তিনিও সংগীতানুরাগিণী হয়ে উঠছিলেন। তাঁর রচিত গানের নমুনা খুব বেশি পাওয়া যায় না। ঠাকুরবাড়িতে তাঁর রচিত একটি ব্রহ্মসঙ্গীত বেশ জনপ্রিয়তা পেয়েছিল। এই গানটি হলো− প্রভু পূজিব তোমারে।   তথ্যসূত্র    বহিঃসংযোগ   বিষয়শ্রেণী:বাঙালি লেখক বিষয়শ্রেণী:ভারতীয় লেখক বিষয়শ্রেণী:১৮৪৭-এ জন্ম বিষয়শ্রেণী:১৯২০-এ মৃত্যু
আবদুল কাদির (; জন্ম: ১৫ সেপ্টেম্বর, ১৯৫৫ - মৃত্যু: ৬ সেপ্টেম্বর, ২০১৯) ছিলেন পাকিস্তানি আন্তর্জাতিক ক্রিকেটার। পরে ভাষ্যকার এবং সম্প্রতি তিনি পাকিস্তান ক্রিকেট বোর্ডের প্রধান নির্বাচক হয়েহিলেন। ৭০' দশকের শেষ ভাগে এবং পূরো ৮০' র দশক জুড়ে মাঠ কাঁপানো একজন খ্যাতনামা পাকিস্তানি ক্রিকেটার তিনি। বিশ্বের অন্যতম সেরা লেগ স্পিনারদের একজন হিসেবে তাকে গণ্য করা হতো। গুগলি বোলিংয়ের জন্য বিখ্যাত ছিলেন। তিনি ছিলেন তার সময়ের একজন দারুণ রিস্ট স্পিনার। তিনি ছিলেন ডানহাতি ব্যাটসম্যান।   তথ্যসূত্র    বহিঃসংযোগ         বিষয়শ্রেণী:১৯৫৫-এ জন্ম বিষয়শ্রেণী:২০১৯-এ মৃত্যু বিষয়শ্রেণী:পাকিস্তানি ক্রিকেটার বিষয়শ্রেণী:হাবিব ব্যাংক লিমিটেডের ক্রিকেটার বিষয়শ্রেণী:পাকিস্তানের একদিনের আন্তর্জাতিক ক্রিকেটার বিষয়শ্রেণী:পাকিস্তানের টেস্ট ক্রিকেটার বিষয়শ্রেণী:পাকিস্তান জাতীয় ক্রিকেট দলের অধিনায়ক বিষয়শ্রেণী:লাহোরের ক্রিকেটার বিষয়শ্রেণী:১৯৮৩ ক্রিকেট বিশ্বকাপের ক্রিকেটার বিষয়শ্রেণী:১৯৮৭ ক্রিকেট বিশ্বকাপের ক্রিকেটার বিষয়শ্রেণী:পাঞ্জাবের (পাকিস্তান) ক্রিকেটার বিষয়শ্রেণী:লাহোর থেকে আগত ক্রিকেটার বিষয়শ্রেণী:লাহোর সিটি ব্লুজের ক্রিকেটার বিষয়শ্রেণী:লাহোর সিটির ক্রিকেটার বিষয়শ্রেণী:পাঞ্জাব এ-এর ক্রিকেটার বিষয়শ্রেণী:সিতারা-ই-ইমতিয়াজ প্রাপক বিষয়শ্রেণী:সরকারি কলেজ বিশ্ববিদ্যালয়, লাহোরের প্রাক্তন শিক্ষার্থী
শ্রেষ্ঠ মারপিট বিভাগে ফিল্মফেয়ার পুরস্কার হল ভারতের চলচ্চিত্রে মারপিট পরিচালনার স্বীকৃতি হিসেবে ফিল্মফেয়ার ম্যাগাজিন প্রদত্ত বাৎসরিক পুরস্কার। ১৯৯৩ সাল থেকে ফিল্মফেয়ার পুরস্কারের অংশ হিসেবে এই পুরস্কার প্রদান করা হচ্ছে। তিনু বর্মা এই বিভাগে প্রথম পুরস্কার বিজেতা। শ্যাম কৌশল সর্বাধিক পাঁচবার এই পুরস্কার অর্জন করেন।  একাধিকবার বিজয়ী ৫ বার  শ্যাম কৌশল  ৩ বার  অ্যালান আমিন  তিনু বর্মা  ২ বার  ভিকু বর্মা  আকবর বকশী  বিজয়ন মাস্টার  তথ্যসূত্র  বহিঃসংযোগ    বিষয়শ্রেণী:ফিল্মফেয়ার পুরস্কার বিষয়শ্রেণী:সেরা মারপিট বিভাগে চলচ্চিত্র পুরস্কার বিষয়শ্রেণী:প্রতি বৎসর হালনাগাদ করা দরকার এমন নিবন্ধ
থাম্ব| আদা মূলের প্যারেড আঙুল ফিগিং হল মানুষের মানুয়ের পায়ুপথে এক টুকরো চামড়াযুক্ত আদা মূলের একটি অংশ ঢোকানোর অভ্যাস যাতে তীব্র জ্বালাপোড়া হয়। ঐতিহাসিকভাবে এটি ছিল শাস্তির একটি পদ্ধতি, কিন্তু তারপর থেকে এটি বিডিএসএম -এর একটি অনুশীলন হিসেবে গৃহীত হয়েছে। ফিগিং শব্দটি এসেছে ১৯ শতকের ইংরেজি শব্দ "ফিয়াগিং" শব্দ থেকে।    ইতিহাস  শারীরিক শাস্তির এই পদ্ধতিটি প্রথম প্রাচীন গ্রিসে ক্রীতদাসীদের উপর শৃঙ্খলার একটি ফর্ম হিসাবে ব্যবহৃত হয়েছিল। Torture and Democracy by Darius Rejali. p. 213f. বন্দীর গতিবিধি সীমাবদ্ধ করার জন্য বিভিন্ন মাত্রায় সংযত করা হতো যখন সংবেদনটি অস্বস্তিকর থেকে চরমে পৌঁছাতো।     আরও পড়া   Lady Green (1998). Kinkycrafts: 99 Do-It-Yourself S/M Toys for the Kinky Handyperson.  206 pages   তথ্যসূত্র    বহিঃসংযোগ   ফিগিং: দ্য আর্ট অফ জিঞ্জার রুট প্লে : ফিগিংয়ের উপর নিবন্ধ  ফিগিংয়ের তত্ত্ব এবং অনুশীলন  ফিগিং: পায়ু শৃঙ্খলা  ফিগিং: আদার অভিজ্ঞতা  বিষয়শ্রেণী:বিডিএসএম পরিভাষা বিষয়শ্রেণী:পায়ু কামোত্তেজকতা বিষয়শ্রেণী:শারীরিক নির্যাতনের কৌশল বিষয়শ্রেণী:আদা বিষয়শ্রেণী:শারীরিক শাস্তি
রাম দেও রাম (জন্ম ১৯ জানুয়ারী ১৯৩৭, গড়ী, পালামৌ জেলা) একজন ভারতীয় রাজনীতিবিদ এবং ভারতীয় জনতা পার্টির সদস্য। রাম ১৯৯১ সালে ঝাড়খণ্ডের পালামৌয়ের পালামৌ আসন থেকে লোকসভার প্রথম মেয়াদী সদস্য ছিলেন। Members BioprofileVadgaon Sheri (Maharashtra) Election Results 2014  ১৯৬৭-৬৯, ১৯৭৭ এবং ১৯৯০ সালে তিনি বিহার বিধানসভায় নির্বাচিত হয়েছিলেন। তিনি জনসংঘের সেক্রেটারি ছিলেন।   তথ্যসূত্র   বিষয়শ্রেণী:১৯৩৭-এ জন্ম বিষয়শ্রেণী:জীবিত ব্যক্তি বিষয়শ্রেণী:ঝাড়খণ্ডের লোকসভা সদস্য বিষয়শ্রেণী:বিহার বিধানসভার সদস্য বিষয়শ্রেণী:বিহারের ভারতীয় জনতা পার্টির রাজনীতিবিদ বিষয়শ্রেণী:দশম লোকসভার সদস্য বিষয়শ্রেণী:ভারতীয় জনসংঘের রাজনীতিবিদ বিষয়শ্রেণী:ঝাড়খণ্ডের ভারতীয় জনতা পার্টির রাজনীতিবিদ বিষয়শ্রেণী:বিহার বিধানসভার সদস্য ১৯৬৭-১৯৬৯ বিষয়শ্রেণী:বিহার বিধানসভার সদস্য ১৯৭৭-১৯৮০ বিষয়শ্রেণী:বিহার বিধানসভার সদস্য ১৯৮০-১৯৮৫
জাপান দূতাবাস, ঢাকা হল বাংলাদেশে অবস্থিত জাপানের কূটনৈতিক মিশন।  ইতিহাস বাংলাদেশের স্বাধীনতার আগে, জাপান ১৯৫২ সালে আমেরিকান শাসন থেকে স্বাধীনতা লাভের পর, পশ্চিম ও পূর্ব পাকিস্তানের সাথে কূটনৈতিক সম্পর্ক বজায় রাখে। ১৯৬১ থেকে ৭০ সাল পর্যন্ত পাকিস্তানের উন্নয়নে জাপান সরকার ২৫৫ মিলিয়ন মার্কিন ডলার সহায়তার ঋণ দিয়েছিল এবং এর প্রায় ১৫৫ মিলিয়ন মার্কিন ডলার বা ৬১ শতাংশ পূর্ব পাকিস্তানের জন্য বরাদ্দ করা হয়েছিল। ১৯৭১ সালে টোকিওর গিঞ্জায় বাংলাদেশকে মুক্তিযুদ্ধে সহায়তার জন্য একটি তহবিল গঠন করা হয়। একই বছরের ১১ ডিসেম্বর পর্যন্ত ঢাকায় জাপানের কনস্যুলেট জেনারেলকে রাখা হয়েছিল।  ১৯৭১ সালের ডিসেম্বরে, জাপান, পাকিস্তান ও ভারতকে বাঙালি নাগরিকদের বিরুদ্ধে তাদের বৈরী সামরিক পদক্ষেপ বন্ধ করার আহ্বান জানায় এবং সেই কারণে জাপান উভয় দেশকে সহায়তা দেওয়া বন্ধ করে দেয়। জাপান ১৯৭২ সালের ১০ ফেব্রুয়ারি বাংলাদেশকে স্বীকৃতি দেয়, এবং পরের দিন ঢাকায় জাপান দূতাবাস খোলা হয়। দূতাবাসের প্রথম রাষ্ট্রদূত ছিলেন তাকাশি ওয়ামাদা।   চট্টগ্রামে জাপানের সম্মানমূলক কনস্যুলেট জেনারেল  চট্টগ্রামে জাপানের সম্মানমূলক কনস্যুলেট জেনারেল হল মূল দূতাবাসের বাইরে জাপানি কূটনীতির একটি বর্ধিত অফিস। ১৯৯০ সাল থেকে এর নেতৃত্বে রয়েছেন সাবেক সাম্মনিক কনসাল এবং বর্তমান সম্মানিক কনসাল জেনারেল মুহম্মদ নূরুল ইসলাম, যিনি ৩ নভেম্বর, ২০১২ তারিখে অর্ডার অব দ্য রাইজিং সান, গোল্ড রেজ উইথ নেক রিবন লাভ করেন।  জাপানি বেতার  এনএইচকে রেডিও জাপান (বাংলা)  সাংস্কৃতিক সংগঠন  জাপান ফাউন্ডেশন (গ্রান্ট প্রোগ্রাম)  জাপানি বিশ্ববিদ্যালয় অ্যালামনাই অ্যাসোসিয়েশন, বাংলাদেশ (জেইউএএবি) (ইকেবানা)  আরো দেখুন   জাপানের বৈদেশিক সম্পর্ক  বাংলাদেশ–জাপান সম্পর্ক  পররাষ্ট্র মন্ত্রণালয় (জাপান)  তথ্যসূত্র  বহিঃসংযোগ    বাংলাদেশ জাপান বিষয়শ্রেণী:জাপান–বাংলাদেশ সম্পর্ক বিষয়শ্রেণী:বাংলাদেশে অবস্থিত কূটনৈতিক মিশন বিষয়শ্রেণী:১৯৭২-এ প্রতিষ্ঠিত সরকারি সংস্থা
এমটিভি স্প্লিটসভিলা হলো একটি ভারতীয় আপাতবাস্তব টেলিভিশন অনুষ্ঠান, যেটি এমটিভি ইন্ডিয়ায় সম্প্রচারিত হয়। এই অনুষ্ঠানটির বর্তমান উপস্থাপক হলেন রণবিজয় সিং এবং সানি লিওন। এই অনুষ্ঠানটি টেলিভিশনে সম্প্রচারের পাশাপাশি অনলাইন মাধ্যম ভুটেও সম্প্রচার করা হয়।  এই অনুষ্ঠানটি অনেকাংশে আমেরিকান ডেটিং আপাতবাস্তব টেলিভিশন অনুষ্ঠান ফ্ল্যাভার অফ লাভের সাথে মিল রেখে নির্মিত।   সারাংশ  এই আপাতবাস্তব টেলিভিশন অনুষ্ঠানটি তরুণ ছেলে এবং মেয়েদেরকে ঘিরে নির্মিত যেখানে তারা "স্প্লিটসভিলা"য় একটি স্থান নিশ্চিত করার জন্য লড়াই করে। এটি হচ্ছে "প্রেমের জন্য খোঁজা" বিষয়ক একটি অনুষ্ঠান, যেখানে ছেলেরা এবং মেয়েরা প্রতিযোগিতায় টিকে থাকার জন্য বিভিন্ন কর্মে অংশগ্রহণ করে এবং তাদের সত্যিকারের সঙ্গী খুঁজে পাওয়ার জন্য প্রতিযোগীদের সাথে মেলামেশা করে। সর্বশেষে একটি ছেলে এবং একটি মেয়ে এক জুটি হিসেবে স্প্লিটসভিলার মুকুট জয়লাভ করে বিজয়ী নির্ধারিত হয়। এই অনুষ্ঠানের রাজা এবং রাণীর একটি বিশেষ অধিকার থাকে, যেটি হচ্ছে "ডাম্পিং ক্ষমতা"।   আসর সারাংশ   আসর অবস্থান উপস্থাপক উদ্বোধনের তারিখ  সমাপ্তির তারিখ  বিজয়ী(গণ) ১গোয়া রণবিজয় সিং ২০ জুন ২০০৮ ১৩ অক্টোবর ২০০৮ বিশাল কারওয়াল শ্রদ্ধা হরিভাই ২ নিখিল চিনাপ্পা ৭ মার্চ ২০০৯ ১৪ জুন ২০০৯ সিদ্ধার্থ ভরদ্বাজ সাক্ষী প্রধান ৩ পাটায়া নিখিল চিনাপ্পা এবংদিপ্তি গুজরাল ১৯ ডিসেম্বর ২০০৯ ১৩ মার্চ ২০১০ পরাগ চাড্ডা রিয়া বামনিয়াল ৪ দুবাইনিখিল চিনাপ্পা ৩ ডিসেম্বর ২০১০ ২৫ মার্চ ২০১১ দুশয়ন্ত যাদব প্রিয়া শিন্দে ৫ জিম কর্বেট জাতীয় উদ্যান ৭ এপ্রিল ২০১২ ২৪ জুন ২০১২ পরশ ছাবরা আকাঙ্ক্ষা পোপলি ৬ তিরুবনন্তপুরম নিখিল চিনাপ্পা এবংশার্লিন চোপড়া ২৫ মে ২০১৩ ২৩ আগস্ট ২০১৩ পরমবীর সিং ম্যান্ডি দেববর্মা ৭জয়পুর নিখিল চিনাপ্পা এবংসানি লিওন ২১ জুন ২০১৪ ২৫ অক্টোবর ২০১৪ মায়াঙ্ক গান্ধী স্কারলেট রোজ ৮ গোয়া রণবিজয় সিং এবংসানি লিওন ৪ জুলাই ২০১৫ ২৮ নভেম্বর ২০১৫ প্রিন্স নারুলা অনুকি চোখোনেলিদজে ৯পুদুচেরি ১১ জুন ২০১৬ ৮ অক্টোবর ২০১৬ গুরমিত সিং রেহাল কাব্য খুরানা ১০ জিম কর্বেট জাতীয় উদ্যান ২৩ জুলাই ২০১৭ ১০ ডিসেম্বর ২০১৭ বশীর আলী নায়না সিং ১২ ৫ আগস্ট ২০১৮ ৩ ফেব্রুয়ারি ২০১৯ গৌরব আলুঘ শ্রুতি সিনহা ১২ জয়পুর ১৬ আগস্ট ২০১৯ ১৭ জানুয়ারি ২০২০ শ্রে মিত্তল প্রিয়মবদা কান্ত   তথ্যসূত্র    বহিঃসংযোগ   প্রাতিষ্ঠানিক ওয়েবসাইট   বিষয়শ্রেণী:হিন্দি ভাষার টেলিভিশন অনুষ্ঠান বিষয়শ্রেণী:ভারতীয় আপাতবাস্তব টেলিভিশন অনুষ্ঠান বিষয়শ্রেণী:এমটিভি ইন্ডিয়ার মৌলিক অনুষ্ঠান বিষয়শ্রেণী:২০০৮-এ অভিষিক্ত ভারতীয় টেলিভিশন ধারাবাহিক
ছিতা বিনতে ফাহাদ আল দামির (২৫ জুন, ১৯২২-২৫ ডিসেম্বর, ২০১২) ছিলেন সৌদি আরবের রাজ পরিবারের একজন সদস্য এবং বাদশাহ খালিদের স্ত্রীদের একজন।   প্রথম জীবন  ছিতা  বিনতে ফাহাদ আল বাদিয়ার উজমান গোত্রের একজন সদস্য। তিনি ১৯২২ সালে জন্মগ্রহণ করেন। তিনি ওয়াসমিয়া আল দামীরের ভ্রাতুষ্পুত্রী। ওয়াসমিয়া আল দামীর হলেন আব্দুল্লাহ বিন জিলুভির স্ত্রী।   ব্যক্তিগত জীবন  ছিতা বিনতে ফাহাদ আল দামির সৌদি বাদশাহ খালিদকে বিয়ে করেন। তাদের দুইজন সন্তান জন্মগ্রহণ করেন। একজন ছেলে এবং অন্যজন মেয়ে। তার ছেলে প্রিন্স ফয়সাল, এবং মেয়ে প্রিন্সেস মাউদি।   মরণ  ছিতা বিনতে ফাহাদ আল দামির ২০১২ সালের ২৫ ডিসেম্বর ৯০ বছর বয়সে রিয়াদে মারা যান। ২৬ ডিসেম্বর, ২০১২ সালে তার অন্ত্যেষ্টিক্রিয়া অনুষ্ঠিত হয়। সেদিন আসরের নামাজের পর তখনকার যুবরাজ সালমান বিন আব্দুল আজিজের উপস্থিতে ইমাম তুর্কি বিন আব্দুল্লাহ মসজিদে অনুষ্ঠিত হয়। জানাজাহর নামাজের ইমামতি করেন আব্দুল আজিজ আশ শেখ।    তথ্যসূত্র   বিষয়শ্রেণী:২০১২-এ মৃত্যু বিষয়শ্রেণী:১৯২২-এ জন্ম বিষয়শ্রেণী:সৌদি রাজকুমারী বিষয়শ্রেণী:সৌদি রাজকীয় সহধর্মিণী
কান্দিদো গার্সিয়া (, ; ২ ডিসেম্বর ১৮৯৫ – ২২ এপ্রিল ১৯৭১; কান্দিদো গার্সিয়া নামে সুপরিচিত) একজন আর্জেন্টিনীয় পেশাদার ফুটবল খেলোয়াড় ছিলেন। ভক্তদের কাছে কাবেসা দে অরো ডাকনামে পরিচিত কান্দিদো তার খেলোয়াড়ি জীবনের অধিকাংশ সময় রিভার প্লেত এবং আর্জেন্টিনা জাতীয় দলের হয়ে রক্ষণভাগের খেলোয়াড় হিসেবে খেলেছিলেন। তিনি মূলত কেন্দ্রীয় রক্ষণভাগের খেলোয়াড় হিসেবে খেলেছিলেন।  কান্দিদো ১৯১৫ সালে আর্জেন্টিনার হয়ে আন্তর্জাতিক পর্যায়ে অভিষেক করেছিলেন; আর্জেন্টিনার জার্সি গায়ে তিনি সর্বমোট ৭ ম্যাচে ১টি গোল করেছিলেন। তিনি আর্জেন্টিনার হয়ে সর্বমোট একটি দক্ষিণ আমেরিকান চ্যাম্পিয়নশিপে (১৯১৬) অংশগ্রহণ করেছিলেন, যেখানে তিনি রানার-আপ হয়েছিলেন।   আন্তর্জাতিক ফুটবল  কান্দিদো কোপা আমেরিকার (তৎকালীন দক্ষিণ আমেরিকান চ্যাম্পিয়নশিপ) প্রথম আসর ১৯১৬ দক্ষিণ আমেরিকান চ্যাম্পিয়নশিপে আর্জেন্টিনার জাতীয় দলের প্রতিনিধিত্ব করেছিলেন।   ব্যক্তিগত জীবন  কান্দিদো গার্সিয়া ১৮৯৫ সালের ২রা ডিসেম্বর তারিখে আর্জেন্টিনার বুয়েনোস আইরেসে জন্মগ্রহণ করেছিলেন এবং সেখানেই তার শৈশব অতিবাহিত করেছিলেন। ১৯৭১ সালের ২২শে এপ্রিল তারিখে, আর্জেন্টিনায় ৭৫ বছর বয়সে তিনি মৃত্যুবরণ করেছেন।   পরিসংখ্যান   আন্তর্জাতিক   দল  সাল  ম্যাচ  গোল আর্জেন্টিনা  ১৯১৫  ৩  ০ ১৯১৬  ১  ০ ১৯১৮  ১  ১ ১৯২৩  ২  ০ সর্বমোট  ৭  ১   তথ্যসূত্র    বহিঃসংযোগ          বিষয়শ্রেণী:১৮৯৫-এ জন্ম বিষয়শ্রেণী:১৯৭১-এ মৃত্যু বিষয়শ্রেণী:ফুটবল রক্ষণভাগের খেলোয়াড় বিষয়শ্রেণী:আর্জেন্টিনার আন্তর্জাতিক ফুটবলার বিষয়শ্রেণী:১৯১৬ দক্ষিণ আমেরিকান চ্যাম্পিয়নশিপের খেলোয়াড় বিষয়শ্রেণী:ক্লাব আতলেতিকো রিভার প্লেতের ফুটবলার বিষয়শ্রেণী:ফুটবল মধ্যমাঠের খেলোয়াড় বিষয়শ্রেণী:আর্জেন্টিনীয় পুরুষ ফুটবলার বিষয়শ্রেণী:পুরুষ ফুটবল মধ্যমাঠের খেলোয়াড়
ইমামজাদেহ () (অর্থাৎ: " বারো ইমামের পুত্র, কন্যা") একটি ফারসি শব্দ যার দুইটি সম্পর্কিত অর্থ রয়েছে: শিয়া ইসলামে এক ধরনের পবিত্র ব্যক্তি এবং এই জাতীয় ব্যক্তির মাজার-সমাধি।  প্রথমত, এই শব্দটির অর্থ একজন শিয়া ইমামের নিকটবর্তী বংশধর। এই শব্দটি উর্দু এবং আজেরি ভাষাতেও ব্যবহৃত হয়। ইমামজাদেহ অর্থ "সন্তান" বা ইমামের বংশধর। ইংরেজিতে  শব্দটির বানান বিভিন্নভাবে করা হয়, যেমন ইমামজাদা, ইমামজাদাহ এবং এমামজাদাহ।   ইমামজাদেহ মূলত সৈয়দ বা সৈয়দা বংশধর কারণ তারা ইমামদের বংশধর।[ তথ্যসূত্র প্রয়োজন ] ইমামজাদেহরাও সাইয়্যিদ, যদিও সকল সাইয়্যিদকে ইমামজাদেহ হিসেবে বিবেচনা করা হয় না।   অনেক গুরুত্বপূর্ণ ইমামজাদেহ আছেন। এদের মধ্যে অন্যতম দুইজন হলেন অষ্টম দ্বাদশ ইমাম ইমাম আলী আল-রিদার নিজের বোন ফাতিমা বিনতে মুসা এবং আলির কন্যা জয়নব বিনতে আলী, যাকে শিয়া মুসলমানরা প্রথম ইমাম এবং সুন্নি মুসলমানরা চতুর্থ রশিদ বলে আখ্যা দেয়। যদিও ঐতিহ্যগতভাবে  ইমামজাদেহরা নারী নন।  দ্বিতীয়ত, ইমামজাদেহ হলো ইমামদের বংশধরদের মাজার-সমাধির জন্য একটি শব্দ, যারা সরাসরি মুহাম্মদের সাথে সম্পর্কিত।  এই মাজারগুলো কেবল ইমামদের বংশধরদের জন্য, ইমামদের নিজস্ব নয়।  এই মাজার-সমাধিগুলো শিয়া ভক্তি এবং তীর্থযাত্রার কেন্দ্র হিসেবে ব্যবহৃত হয়। বিশ্বাস করা হয় যে এদের অলৌকিক বৈশিষ্ট্য এবং আরোগ্য করার ক্ষমতা রয়েছে।  এধরনের অনেকগুলোই ইরাক, মদিনা, ভারত এবং ইরানে অবস্থিত। ডান|থাম্ব| তাবরিজের ইমামজাদেহ সাইয়্যেদ হামজাহ- এ নামাজরত একজন মোল্লা (শিয়া ইসলাম ধর্মগুরু) ডান|থাম্ব| অনেক ইমামজাদেহের ভেতরের অংশ আয়না দিয়ে ঢাকা থাকে যাতে উজ্জ্বল আলোর প্রদর্শন তৈরি হয়। ডান|থাম্ব| আজারবাইজানের গাঞ্জায় ইমামজাদেহ অনেক মানুষ তাদের কাছাকাছি অবস্থিত ইমামজাদেহগুলোতে দর্শন দিতে যান। অনেক ইমামজাদেহর জন্য বিশেষ জিয়ারত-নামা (তীর্থযাত্রী)ও রয়েছে। এই তীর্থযাত্রাগুলোর মধ্যে কিছু প্রতি বছর নির্দিষ্ট সময়ে অনুষ্ঠিত হয়।  কিছু ইমামজাদেহ অন্যগুলোর মতো ভালোভাবে দেখাশোনা করা হয় না। রেইনিশের মতে, তিনি যে ইমামজাদেহটি দেখেছিলেন তার বেশিরভাগই ধ্বংসস্তূপে পরিণত হয়েছিল, যদিও সেটি এখনও গুরুত্বপূর্ণ।    ইমামজাদেহ মাজার-সমাধির তালিকা    ইমামজাদেহ হামজা, তাবরিজ  ইমামজাদেহ হামজেহ, কাশমার  ইমামজাদেহ জা'ফর, বোরুজার্দ  ইমামজাদেহ জা'ফর, দামঘান  ইমামজাদেহ জা'ফর, ইসফাহান  ইমামজাদেহ সালেহ, শেমিরান  ইমামজাদেহ সুলতান মুতাহার  ইমামজাদেহ (গাঞ্জা)  ইমামজাদেহ আহমেদ  ইমামজাদেহ ইসমাঈল এবং ইশাইয়াহ সমাধিসৌধ  ইমামজাদেহ হারুন-ই-ভেলায়াত  ইমামজাদেহ মোহাম্মদ  ইমামজাদেহ সৈয়দ মোর্তেজা  ইমামজাদেহ শাহ জায়েদ  ইমামজাদে হোসেন, কাজভিন  শাহ-আবদুল-আজিমের মাজার  শাহ চেরাগ  আলী ইবনে হামজার সমাধি, শিরাজ   সাইয়্যেদ আলাউদ্দিন হুসাইনের সমাধি   জনপ্রিয় সংস্কৃতি  ইমামজাদেহরা এতটাই প্রভাবশালী ছিলেন যে কিছু শহর বা শহরের কিছু অংশের নামকরণ করা হয়েছে ইমামজাদেহদের নামে যাদের সেখানে সমাহিত করা হয়েছে, উদাহরণস্বরূপ, তোরবাত-ই হেইদারিহ, গিলানের আস্তানেহ-ই আশরাফিয়াহ, আরাকের কাছে আস্তানেহ এবং শাহরেজা ।    আরো দেখুন    সাইয়্যেদ  শিয়া ইসলামের পবিত্রতম স্থান  জিয়ারত  ইরানি স্থাপত্য   তথ্যসূত্র   বিষয়শ্রেণী:ইসলামি পবিত্র স্থান বিষয়শ্রেণী:ইরানি স্থাপত্য বিষয়শ্রেণী:শিয়া ইসলাম বিষয়শ্রেণী:ইসলামি পরিভাষা বিষয়শ্রেণী:শিয়া ইমাম
কুন্তি মোক্তান ( নেপালি : कुन्ती मोक्तान) হলেন একজন নেপালি সঙ্গীতশিল্পী। তিনি ধ্রপদী পদ্ধতিতে প্রশিক্ষিত এবং সাধারণত লোকসঙ্গীত ও আধুনিক গান গেয়ে থাকেন।   ব্যক্তিগত জীবন  কুন্তি মোক্তান ভারতের দার্জিলিং জেলার মার্গারেট'স হোপ টি এস্টেটে জন্মগ্রহণ করেছিলেন। ১৯৮৩ সালে তিনি তার সঙ্গীতজীবন শুরু করার জন্য নেপালের কাঠমান্ডুতে পাড়ি জমিয়েছিলেন।  তিনি নেপালি সঙ্গীতশিল্পী ও গীতিকার শীল বাহাদুর মোক্তানের সাথে বিবাহবন্ধনে আবদ্ধ হয়েছিলেন। শীতল মোক্তান এবং শুভানী মোক্তান নামে তার দুইটি মেয়ে রয়েছে, তারা দুজনও সংগীতশিল্পী।    সঙ্গীত  ছোট থেকেই কুন্তি গান শুরু করেছিলেন। তিনি ভারতের দিলরামের সেন্ট জেভিয়ার্স হাই স্কুল থেকে তার সঙ্গীত যাত্রা শুরু করেছিলেন।  যখন ৮ম শ্রেণিতে পড়তেন তখন তিনি কার্শিয়াংয়ের অল ইন্ডিয়া রেডিও স্টেশনের কণ্ঠ্য পরীক্ষায় পাশ  করেছিলেন এবং ১৫ বছর বয়সেই অল ইন্ডিয়া রেডিও স্টেশনে তার প্রথম গানটি রেকর্ড করেছিলেন। তার দ্বিতীয় গানটি রেকর্ড করা হয়েছিল ১৯৮০ সালে যখন তার বয়স ছিল ১৮ বছর।  কুন্তি এবং তার স্বামী শীল বাহাদুর দুজনেই প্রাথমিকভাবে সোনাদার জগদীশ চন্দ্র রায়ের কাছ থেকে সংগীত শিখেছিলেন। তিনি ভারত, মার্কিন যুক্তরাষ্ট্র, জাপান, যুক্তরাজ্য, হংকং, জার্মানি, সুইজারল্যান্ড এবং দক্ষিণ কোরিয়া সহ প্রায় ২০ টি দেশে গান পরিবেশন করেছেন। গান গাওয়া ছাড়াও তিনি হারমোনিয়াম বাজাতে পারেন।   পুরস্কার    চিন্নলতা গীত পুরস্কার, নেপাল   ভূপালমন সিং যুবা পুরস্কার, নেপাল  নির্মাণ সম্মান, সিকিম  হিটস এফএম সঙ্গীত পুরস্কার, নেপাল  বুধা সুব্বা সংগীত পুরস্কার   তথ্যসূত্র    বহিঃসংযোগ    কুন্তি মোক্তানের গান   সাক্ষাৎকার  সাক্ষাৎকার, সিল বাহাদুর মোক্তানের সাথে  বিষয়শ্রেণী:১৯৬২-এ জন্ম বিষয়শ্রেণী:জীবিত ব্যক্তি বিষয়শ্রেণী:নেপালি ভাষার সঙ্গীতশিল্পী বিষয়শ্রেণী:দার্জিলিং জেলার ব্যক্তি বিষয়শ্রেণী:নেপালি গায়িকা বিষয়শ্রেণী:২০শ শতাব্দীর নেপালি গায়িকা বিষয়শ্রেণী:২১শ শতাব্দীর নেপালি গায়িকা